《读韩如》
清代·郑先朴

酒力如春风，入眼能生花。好书如故人，相对宜擎茶。

醉读昌黎如，万象莽无涯。宝鼎留古字，逼视惊聱牙。

清镜写物形，酷肖无舛差。有时恣恢奇，月黑鬼盈车。

有时出清新，日升天卷霞。大巧反若拙，夸目时尚奢。

傥有弦外音，千古惟一家。

作者简介：郑先朴，字尺古，号久惺，长沙人。诸生。殉难。有《求是斋集》。